Ekonomiese groei deur innovasie – praag.co.za
Hiervolgens kan tussen 0,5 en 1% groter groei bewerkstellig word deur kennis en kundigheid in ‘n moderne nywerheidsbeleid saam te voeg (cluster).
Die dinkskrum onder die leiding van premier Jan-Peter Balkenende het pas so ‘n plan aan die kabinet voorgelê, en stel ‘n raamwerk voor vir die volgende tien jaar. Dié plan, so hoop Brainport, gaan hoofstuk 1 van die regeerakkoord van die nuwe kabinet vorm. ‘n Nuwe kabinet is onderweg nadat een van die huidige regering se koalisievennote, De Parij van de Arbeid, onttrek het en ‘n vervroegde verkiesing afgedwing het.
Die nuwe regering moet ingevolge dié plan nie soseer fokus op besparings nie, maar vra waar dit geld (deur die innovasie) kan verdien.
Brainport bestaan uit 90 bedrywe en 8 000 navorsers en ingenieurs, maar beveel aan dat nog vyf ander kennissentra aangewys moet word.
Nederland, soos ander Europese lande, staar ‘n stywe uitdaging in die gesig. Die ekonomiese mag verskuif na Asië, en met dreigende trekorte aan fgrondstowwe, kan Nederland nie maar net handjies gevou sit en wag nie.
“Ons moet uitblink in ons prestasies,” aldus Wiebe Draijer. Hy meen Nederland moet konsentreer op sy sterkpunte in ‘n beperkte aantal sleutelgebiede. Deur skerp keuses vir ‘n aantal sterk ekonomiese sektore te maak, staan Nederland ‘n goeie kans om homself internasionaal te handhaaf, en van mededingers te onderskei.
Die dinkskrum kon egter nie ‘n seepgladde model op die tafel plaas nie. Dit gaan elke jaar meer Euro’s sluk, en tot 6 miljard in 2020 oploop. Boonop was Nederlanders in die verlede traag om keuses ten gunste van sekere bedrywe te maak. En ten laaste is die uitdaging dat nie net top-opgeleides betrek kan word nie, maar ook top-talent. En dit gaan innovering uit die boonste gestoeltes vereis.
лосины девочки описаниемлобановский харьков класс
Skrywer Dan RoodtGepubliseer op 21 April 2010 Kategorieë Internasionale nuusSleutelwoord Brainport, ekonomiese groei, Ekonomiese groei deur innovasie, Internasionale nuus, Nederland, Nuus
Vorige Vorige artikel: Plaasmoorde begin Zimbabwe-karakter kry
Volgende Volgende artikel: Slim het toe sy baas gevang